Башҡорт әҙәбиәте

Башҡортостан Республикаһының башҡорт телендә уҡытылған дөйөм белем биреүсе мәктәптәр өсөн йыллыҡ уҡыу планы: 5-се класс – 68, 6-сы класс – 68, 7-се класс – 68, 8-се класс – 68, 9-сы класс – 68 сәғәт.

Төп мәктәп сығарылыш уҡыусыларының башҡорт әҙәбиәтенән программаһы үҙләштереүҙең шәхси һөҙөмтәләре булып түбәндәгеләр тора:

- Үҙ милләтен, Ватанын, тыуған яғын яратыу.

- Этник һәм милли сағылышын таныу:

● үҙалыллыҡҡа, белем алыуға етди һәм яуаплы ҡарау;

● мәктәп һәм кабинет йыһаздарына, уҡыу әсбаптарына һаҡсыл ҡарау;

● һаулыҡты нығытырға һәм һаҡларға;

● атай- әсәйгә, тиҫтерҙәренә иғтибарлы һәм ихтирамлы булырға.

- Ғаилә һәм йәмғиәт ҡиммәттәрен ихтирам итеү, үҙ аллы эшләү һәм үҙ эштәренә яуап бирергә әҙер булыу.

- Ҡыҙыҡһыныусан, әүҙем булыу һәм донъяны танып белергә ынтылыу.

- Динамик үҙгәреүсән һәм үҫтерешле донъяла үҙенең социаль ролен аңлау.

- Әхлаҡ, социаль ғәҙеллек һәм ирек хаҡындағы ҡараштар нигеҙендә үҙ аллы үҫешкә һәләтле булыу.

- Һәр саҡ этик тойғолар, ихтирамлылыҡ һәм эмоциональ – әхлаҡ һәм икенсе кешеләрҙең тойғоларын уртаҡлаша алыу.

- Сәләмәт булыу һәм төрлө шарттарҙан хәүефһеҙ сығыу ҡағиҙәләрен үтәү.

Тәрбиәүи саралар:

*Гражданлыҡ – патриотик рухта тәрбиәләү:*

Тыуған ил яҙмышын нығыраҡ аңларға, үҙе һәм уны уратҡан йәмғиәт өсөн яуаплы ысынбарлыҡты тойорға, тормош ҡорорға әҙер һәм һәләтле, замандың лайыҡлы кешеләре булыуҙы аңлау сифаттары булдырыу. Рәсәйгә, үҙ халҡына, Ватанына, мәҙәни-тарихи мираҫына, дәүләт символикаһына, туған теленә, халыҡ традицияларына, оло быуын вәкилдәренә ҡарата ыңғай рухлы ҡараш тәрбиәләү. Һәр уҡыусы үҙ ҡылыҡ-фиғеленә, һәр аҙымына үҙ аллы яуап биреү сифаттарына эйә булдырыу. Гражданлыҡ-патриотик йүнәлеше аша уҡыусылар менән берлектә проекттар төҙөү, бәйгеләр, эҙләнеү-тикшеренеү эштәре алып барыу. Граждандарҙың, ғаиләләрҙең, иптәштәрҙең, кеше хоҡуҡтары һәм бурыстары тураһында белемдәрен арттырыу. Туған теленә, тарихи ҡиммәттәренә һәм милли мәҙәниәтенә ҡарата һөйөү тәрбиәләү.

*Рухи – әхлаҡи сифаттары тәрбиәләү:*

мораль тәртип ҡағиҙәләре һәм әхлаҡи нормалар, этик нормалар тураһында шул иҫәптән ғаилә мөнәсәбәттәре, быуындар араһында, төрлө социаль төркөмдәр вәкилдәре тураһында белем биреү; үҙ-ара тиҫтерҙәр менән, өлкән һәм кесе балалар, өлкәндәр менән дөйөм ҡабул ителгән әхлаҡ нормаларына ярашлы әхлаҡи-этик эш тәжрибә булдырыу; башҡа кеше тормошона битараф булмау, ауыр хәлдә ярҙам ҡулы һуҙыу; үҙең һәм башҡалар ҡылған эштәрҙе әхлаҡи яҡтан анализлу; ата-әсәләргә, өлкәндәргә ҡарата хәстәрлекле мөнәсәбәт күрһәтеү; үҙ мәктәбеңдең һәм ғаиләңдең йолаларын белеү, уға һаҡсыл ҡараш тәрбиәләү.

*Сәләмәтлек мәҙәниәтен формалаштырыу:*

физик кимәлде күтәрергә булышлыҡ итеү, ял режимын тулы үтәү, сынығыу, үҙ һаулығыңа ҡарата һаҡсыл мөнәсәбәттә булыу, яҡын кешеләреңдең һәм башҡа кешеләрҙең дә һаулығын ҡайғырта белеү, социаль һәм психик һаулыҡты нығытыу, физкультура һәм спорттың кеше һаулығы өсөн әһәмиәтле булыуын төшөндөрөү, спорт ярыштарында теләп ҡатнашыу, ғаиләлә сәләмәт тормош алып барыуҙы йолаға әйләндереү, компьютер уйындарының, телевидениеның, рекламаларҙың кеше һаулығына кире йоғонтоһо тураһында белем биреү, һәр ваҡытта ла һаулыҡ һағында тора белеү сифаттарын үҫтереү.

*Хеҙмәт тәрбиәһе:*

хеҙмәткә һәм хеҙмәт кешеләренә, кешелеккә, егәрлелеккә, уҡыу хеҙмәтенә һаҡсыл мөнәсәбәт булдырыу; төрлө һөнәрҙәр тураһында белем биреү; тиңдәштәрең, өлкәндәр менән ижади хеҙмәттәшлек булдырыу; эшһөйәрлеккә ыңғай мөнәсәбәт булдырыу;әхлаҡи хеҙмәт нигеҙен төҙөү; танып белеү һәм практик, файҙалы йәмәғәт эшмәкәрлеген бойомға ашырыу һәм социаль ижадҡа ҡарата мотивация булдырыу.

*Экологик тәрбиә:*

уҡыусыларҙа экологик мәҙәниәтте үҫтереү; экологик мәҙәниәте нигеҙҙәрен формалаштырыу; экология нигеҙҙәре буйынса әңгәмәләр, әҙәби кисәләр булдырыу; үҫемлектәр, йәнлектәр, уларҙың үҙ – ара бәйләнеше тураһында күҙаллауҙар, йыл миҙгелдәре, йәнһеҙ тәбиғәт, тере йәндәрҙең йәшәү мөхите менән бәйләнеше тураһында белемдәрен киңәйтеү.

*Эстетик тәрбиә:*

донъялағы матурлыҡты, гүзәллекте күрә һәм аңлай белергә өйрәтеү; туған телгә, тыуған ергә, тәбиғәткә, туған халҡыңа мөхәббәт сифаттары уятыу; нәфис ижадҡа, мәҙәниәткә, әҙәбиәткә һөйөү тәрбиләү; ғаилә матурлығын тойоу, тирә-яҡ мөхитте яратыу, кеше күңеленә матурлыҡ һәм хөрмәт, бар тормошҡа йылы хис-тойғолар тәрбиәләү.

*Фәнни танып белеү тәрбиәһе:*

уҡыусыларҙы ижади фекер йөрөтөргә һәм һығымта яһарға өйрәтеү, уларҙың эҙләнеү, тикшеренеү эшсәнлеген активлаштырыу, белем үҫеше кимәлен асыҡлау; ниндәй алым, эш формалары ҡулланырға кәрәклеген билдәләү; балаларҙа үҙ көсөнә ышаныусанлыҡ булдырыу; проблемалы һорауҙар ҡуйыу, үҙ аллы эштәр биреү; кроссвордтар сисеү һәм уларҙы төҙөү; ижади фекерләү һәләтен үҫтереү; шиғыр, хикәйә, әкиәттәр уйлау; уҡыусыларҙың тел ба йлыҡтарын арттырыу, фекерләү ҡеүәһен үҫтереү; ижади һәләттәрен асыу; ижад итеү мөмкинлектәренә нигеҙ һалыу, фәнни танып белеү ҡиммәттәрен үҫтереү.

Башҡорт теле программаһын үҙләштереүҙең метапредмет һөҙөмтәләре булып:

● Уҡыу күнекмәләре нигеҙҙәрен белеү, үҙенең эшмәкәрлеген ойошторорға һәләтле булыу.

● Уҡыу процессына яуаплы ҡарашлы булыу, маҡсат ҡуя,эште планлаштыра, уҡыу мәсьәләләрен сисә белеү.

● Аңлы уҡыу күнекмәләрен үҙләштереү, төрлө стиль һәм жанрҙағы текстарҙы үҙ аллы уҡый белеү, текстың төп фекерен билдәләү, йөкмәткеһен еткерә алыу.

● Әңгәмәсенең фекерен тыңларға һәләтле булыу, тикшерелгән предметҡа ҡарата үҙенең нигеҙле ҡарашын әйтә белеү.

Предмет һөҙөмтәләре:

● Телде милли үҙаң нигеҙе булараҡ аңлау.

● Башҡорт теле Башҡортостандың, рус теле Рәсәй Федерацияһының дәүләт һәм аралашыу теле булараҡ мәғәнәһен аңлау.

● Дөйөм мәҙәниәт күрһәткесе, кешенең гражданлыҡ позицияһы булараҡ норматив телмәр һәм яҙма рус телен белеү.

● Телмәр этикетына, аралашыуҙа төрлө тасуири тел сараларына эйә булыу.

● Әҙәбиәтте милләт һәм халыҡ- ара мәҙәниәттең күрһәткесе булараҡ аңлау.

● Уҡыуҙың төрлө төрҙәрен файҙаланыу: танышыу, өйрәнеү, һайлап, эҙләп, аңлы рәүештә ҡабул итеү һәм текстарҙың йөкмәткеһен аңлап, геройҙарҙың эшенә, ҡылығына әхлаҡи баһа биреү.

Уҡыу предметының (курс) программаһы йөкмәткеһе.

*5-се класс (68 сәғәт, аҙнаға 2 сәғәт)*

Белем бар байлыҡтан да артыҡ - 5 сәғәт.

Мәжит Ғафури.”Нурлы мәктәп”

Рәшит Ниғмәти.” Хәйерле юл һеҙгә!”. Шиғырҙарҙа уҡыусыларҙың йәйге каникулын һәм уҡыуҙың тәүге көнөн тасуирлау.Уҡытыусы образы.Хеҙмәткә,уҡыуға мөхәббәт тәрбиәләү йәһәтенән шиғырҙарҙың әһәмиәте.

Раил Байбулатов. “Ағас һәйкәл”.Хикәйәлә малайҙарҙың дуҫлығы, бер-береһенә булған мөнәсәбәттәренең сағылышы.

Ризаитдин Фәхретдинов. “Белем” (“Нәсихәттәр”китабынан)

М.Кәрим. “Уҡытыусыма”. Шиғырҙа уҡытыусы образының бирелеше, тасуири-һүрәтләү саралары.

Уҡытыусы – ул ҙур исем! - 6сәғәт.

М.Кәрим. “Өс таған” . Балалар тормошон, улар араһындағы дуҫлыҡ тойғоһон һүрәтләү. Әҫәрҙең идеяһы һәм образдары.

Н.Нәжми. “Беренсе дәрес”. Шағирҙың ижадында,тормошонда тәүге уҡытыусыһының образы.

Л.Яҡшыбаева. “Бәхетең үҙең менән”. Әҫәрҙә уҡытыусы образы.

Килеп етте көҙҙөң алтыны - 6 сәғәт.

Д.Юлтый. “Көҙ”. Көҙгө тәбиғәт матурлығының сағылышы.

А.Карнай. “Урманда” Хикәйәлә көҙгө тәбиғәтте тасуирлау.Йөкмәткеһенең аллегорик характерҙа булыуы.Төп образдар.Тәбиғәтте тасуирларға өйрәтеүХикәйәнең йөкмәткеһе,образдары, художестволы үҙенсәлектәре.

Ғ.Рамазанов. “Ураҡ өҫтө”. Игенселәрҙе данлау

Ф.Аҡбулатова. “Атай икмәге”. Бөйөк Ватан һуғышы йылдарында тылда ҡалған ҡатын-ҡыҙҙарҙың һәм балаларҙың аяныслы яҙмыштарын, уларҙың хыялдарын һүрәтләү.Балалар образдарының бирелеше.

Әҙәбиәт теорияһы. Тасуирлау тураһында. Сағыштырыу тураһында. Хикәйә тураһында.

Күңел күрке – тел - 2 сәғәт.

Ҡ.Аралбай.”Башҡорт теле.” Туған телебеҙгә дәүләт теле статусы бирелеүе менән ғорурланыу,шатланыу тойғоларын һүрәтләү.

Б.Бикбай. “Туған тел”, “Рус теле”.Туған тел һәм рус теленең халыҡ тормошонда тотҡан әһәмиәтен,матурлығын,байлығын данлау, телгә хөрмәт тойғоһо тәрбиәләү,шиғыр теленең байлығы,образлылығы өҫтәндә күҙәтеүҙәр.Бөгөнгө көндә ике телдең дә дәүләт теле булыуы хаҡында мәғлүмәт биреү.

Р.Ғарипов. “Туған тел”. Туған телдең матурлығын,байлығын данлау, телгә хөрмәт тойғоһо тәрбиәләү.

Уҡып барған һәр бер юлым, һәр бер һүҙем

Була минең юл күрһәтеүсе йондоҙом - 3сәғәт.

М.Ғафури. “Балалар һәм китап”. Китап уҡыуға өндәү

Д.Бүләков. “Яралы китап”.Бөйөк Ватан һуғышы осоронда халыҡтың берҙәмлеген,илдең азатлығын һаҡлау өсөн бөтә халыҡтың күтәрелеүен һүрәтләү.Һуғыштан һуң уҡыусыларҙың һуғышта ҡатнашыусыларҙы иҫкә төшөрөүҙәре.

Я.Ҡолмой. “Ҡыҙыҡлы китап”

Н.Иҙелбай. “Иң яҡын дуҫ” . Шиғырҙарҙа бала ғүмерендә китаптың роле,уның иң яҡын дуҫ булыуы, әһәмиәте һүрәтләнеүе. Балаларҙа китапты яратыу,уларға ҡыҙыҡһыныу тәрбиәләү.

Р.Фәхретдин “Китап һәм уҡыу”.

Халыҡ әйтһә - хаҡ әйтер… - 11сәғәт.

Башҡорт халыҡ ижады.

Әкиәттәр. “Алпамыша батыр”, “Әминбәк”, “Ҡәмән менән Сәмән,картуф сәсәкн Сәлмән”, “Айыу менән бал ҡорттары”. Халыҡ аҡылының һәм халыҡтың әхлаҡ ҡараштарының сағылышы. Әкиәттәрҙә хыял һәм ысынбарлыҡты, изгелекте һәм яуызлыҡты ҡапма-ҡаршы ҡуйыу. Ыңғай герой һәм уның дошмандары. Әкиәттәрҙең традицион үҙенсәлектәре.

Йомаҡтар.Мәҡәлдәр. Халыҡ тәжрибәһенең сағылышы. Образлы фекерҙәр.

Башҡорт халыҡ йырҙары. Башҡорт фольклорында йыр жанры. Оҙон һәм ҡыҫҡа көйлө йырҙар, таҡмаҡтар.

Әҙәбиәт теорияһы. Синоним һәм омонимдар. Антонимдар. Башҡорт халыҡ әкиәттәре. Әкиәт һөйләүселәр.

Боронғонан аманат - 2сәғәт.

С.Юлаев. “Ҡайтып киләм”, “Яуҙа яраланғас”, “Йырҙарҙан”.

Азатлыҡ өсөн көрәш. Батырлыҡ,кешелеклелек темаһы.

Ғәбдерәхим Усман. “Егет булһаң”

“Ҡармасан менән Сәрмәсән”

С.Яҡшығолов. “Дим буйында яҙғы таң”. Туған тәбиғәт менән һоҡланыу.

Я.Юмаев. “Шәкерт”.

Килеп етте ҡыштың һыуығы… - 2сәғәт.

Н.Нәжми. “Беренсе ҡар”.

Г.Юнысова. “Ҡотло булһын Яңы йыл”.

С.Сурина. “Ҡышты ҡаршылағанда”

Х.Назар. “Яуа ҡарҙар” Ҡышты тасуирлау. Ҡышҡы тәбиғәт менән һоҡланыу тойғолары тәрбиәләү.

Башҡортостан – тыуған төйәгем - 3сәғәт.

Р.Ғарипов. “Башҡортостан”

И.Кинйәбулатов. “Дуҫлыҡ төйәге”

Уралҡайҙан бейек, ай, тау булмаҫ,

Уралҡайҙы һөймәҫ тә йән булмаҫ - 4 сәғәт.

Р.Шәкүр. “Урал батыр иле-сал Урал”. Шағирҙың Урал ерлеге менән һоҡланыуы, ғорурланыуы, сал Уралдың тарихи үткәнен тасуирлау, Урал батыр иленең данын һәм шанын һүрәтләү.

Р.Ниғмәти. “Ҡыҙымдың һорауҙарына яуаптар”. Шағирҙың Ватан тураһында уйланыуҙары һәм балаға аңларлыҡ итеп һөйләүе, төп йөкмәткеһе,идея мәғәнәһе, төп образдары.

А.Йәғәфәрова “Урал иле”

Изгеләрҙән-изге әсәйҙәр – 4 сәғәт.

К Кинйәбулатова “Әсә күңеле”. Әсә күңеленең изгелеклелек һәм мәрхәмәтле булыуын тасуирлау.

Х.Назар. “Таҡта сәй”

Ғ.Вәлиев. “Әсәйем фатихаһы”

Яҙ килә, яҙ!(4сәғәт)

Р.Назаров. “Яҙ башы. Ш.Бикҡол.“Яҙғы уйҙар”, Д.Бүләков. “Яҙғы ташҡын менән килгән бәхет”

Әҙәбиәт теорияһы. Эпитет тураһында.

Бер кем дә, бер нәмә лә онотолмай - 6 сәғәт.

Р.Ниғмәти.”Еңеүселәргә дан!”

Й.Мостафин. “Ыласын”. Бөйөк Ватан һуғышында батырлыҡ күрһәткән яугирҙарға ихтирам тәрбиәләү.

М.Кәрим.”Билдәһеҙ һалдат”.

Т.Ғиниәтуллин. “Миҙал”. Хикәйәлә һуғыш ветеранының халыҡ тарафынан нисек иғтибарға мохтаж булыуын күрһәтеү.

Әҙәбиәт теорияһы. Шиғри телмәр һәм проза телмәре. Хикәйәләү.

Тәбиғәт донъяһында - 5 сәғәт.

Р.Ғарипов “Һабантурғай”.

А.Карнай.”Турғай” З.Хисмәтуллин. “Урман ҡунағы”. Олатай һәм уның ейәненең тәбиғәткә мөнәсәбәте.

Т.Йосопов. “Ерән ҡашҡа”. Йәйге урман тәбиғәтен,йәнлектәрҙе,хайуандарҙы һүрәтләү.

С.Агиш. “Турыҡай”. Хикәйәлә Турыҡайҙың батырлығы, үҙенең өйөрөн һаҡлау өсөн бүреләр менән алышҡа инеүен һүрәтләү.

Йәмле йәй килде - 3 сәғәт.

К.Кинйәбулатова. “Барыһы ла тыуған еремдә”.

Ф.Иҫәнғолов. “Хәмит күпер”. Әҫәрҙә хеҙмәт темаһының сағылышы.

А.Игебаев. “Һыу буйында балыҡсы”

М.Әбсәләмов. “Йомағужа тирәктәре”

Әҙәбиәт теорияһы. Характеристика тураһында.

Туғандаш халыҡтар әҙәбиәте - 4 сәғәт.

М.Йәлил. “Йырҙарым”. Шағирҙың тормош юлы һәм ижады. Шиғырҙарының яҙмышы ,концентрацион лагерҙа яҙылғаны тураһында.

Дәрдмәнд. “Нурый менән Зәйнәб”. Әхлаҡ ҡағиҙәләренең бирелеше.

С.Моҡанов. “Минең республикам.” Шағирҙың үҙенең тыуған республикаһын данлауы, уның менән ғорурланыуы.

Әҙәбиәттән бөтә үтелгәндәрҙе ҡабатлау. (3 сәғәт).

*6-сы класс (68 сәғәт, аҙнаға 2 сәғәт)*

Алтын һуҡмаҡ – 2 сәғәт.

Ф.Ғөбәйҙуллина. “Башҡортостан флагы”,С.Әлибаев.“Мәктәп юлы”,Я.Вәлиев. “Беренсе көн”, Я.Ҡолмой “Мәктәп”, Р.Фәхретдин”Мәктәп”

Уйҙың күрке- тел, телдең күрке- һүҙ – 2 сәғәт.

З. Биишева. “Башҡорт теле”, Ҡ.Аралбаев “Башҡорт ҡоролтайына”, Р.Бикбаев “Халҡыма хат” поэмаһынан өҙөк

Ил ҡеүәте – икмәктә. – 4 сәғәт.

Г.Юнысова “Ер улына”, Д. Бүләков “Ҡара икмәк”, Ф.Чанышева “Икмәк еҫе”, Ә. Вахитов “Өс бөртөк бойҙай” хикәйәһе.

Халыҡ һүҙен ташлама. – 4 сәғәт.

“Урал батыр” әкиәте. Батырҙар тураһында әкиәттәр. “Ҡариҙел”. Легенда тураһында. Бәйеттәр. Таҡмаҡтар.

Уҡытыусы! Ошо исемдән дә юғарыраҡ ниндәй исем бар! – 7 сәғәт. К.Кинйәбулатова “Уҡытыусым”, Л.Яҡшыбаева “Уҡытыусы – ул белем биреүсе лә, икенсе әсәй ҙә…” , Р.Шаммас “Уҡытыусыға”, Ф.Иҫәнғолов “Уҡытыусы Ғүмәров”

Беҙҙең боронғо әҙәбиәтебеҙ – 2 сәғәт.

Яҙма ҡомартҡыларыбыҙ. Ҡол Ғәли “Йософтоң матурлығы”, Табын ҡәбиләһенең Ҡара Табын ырыуы шәжәрәһе, Сәйф Сараи. Парсалар.

Ата-олатайҙарҙың да төйәге -3 сәғәт.

Т.Йосопов “Ай Уралым, Уралым”, Н. Иҙелбай “Салауат ташы”, Жәлил Кейекбаев “Урал тураһында ҡобайыр”

Батырҙарҙы яуҙа күп күрҙек, Салауаттай батыр юҡ икән…– 4 сәғәт.

Салауат Юлаев шиғырҙары “Юлай менән Салауат” (эпостан өҙөк), М.Иҙелбаев. “Төш”, Образ тураһында төшөнсә, Рәми Ғарипов “Салауат батыр”

Башҡортостан – Гөлбостан…– 5 сәғәт.

Ш.Бабич “Башҡортостан” шиғыры, Ялыҡ Бурнаҡ улы, З.Биишева “Башҡортостан”, Н.Нәжми “Башҡортостан”

Һыҙҙырт, ҡурай, башҡорт моңдарын. – 7 сәғәт.

Ҡурай (башҡорт халыҡ йыры), Нур Ғәлимов “Яуҙан ҡайтҡан ҡурай”, Ҡ.Аралбай “Йомабай ҡурайы”

Әсәй күңеле – тулы ҡояш. – 3 сәғәт.

А.Игебаев “Әсәйемә”, Й. Солтанов “Ҡәнәфер сәскәһе”, Р.Ғарипов “Әсәм ҡулдары”, “Бер әсәнең зарыҡҡаны” (башҡорт халыҡ әкиәте)

Яуҙа еңеп ҡайтығыҙ!– 4 сәғәт.

“Шайморатов генерал” (йыр), Ә.Бикчәнтәев “Бөркөт һауала үлә”, Т.Килмөхәмәтов “Турайғыр”хикәйәһе.

Тәбиғәт донъяһында.– 5 сәғәт. Г.Юнысова “Талы бөгөлөп тора”, Ф.Ғөбәйҙуллина “Умырзая”хикәйә, А.Игебаев “Сыйырсығым”, Р.Назаров. “Офоҡтағы ҡояш”, Сәлмән Яҡупов “Ҡарабаш турғай”

Туғандаш халыҡтар әҙәбиәте.– 5 сәғәт.

Ғабдулла Туҡай “Шүрәле” әҫәре, Виталий Бианки “Ҡоторған тейен”, Ибраһим Йосопов “Ҡара бүрек хаҡында һүҙ” шиғыры.

Әҙәбиәттән бөтә үтелгәндәрҙе ҡабатлау. (3 сәғәт).

*7-се класс (68 сәғәт, аҙнаға 2 сәғәт)*

И.Кинйәбулатов “Ҙур ышаныс һеҙгә, Уҡытыусы!”, Ә.Әминев “Инша”, Р.Ғарипов “Тел”, Р.Ғамзатов “Туған тел” – 4 сәғәт

Башҡорт халыҡ ижады – 16 сәғәт.

Йырҙар, риүәйәттәр. Йыр тураһында төшөнсә. Боронғо һәм хәҙерге йырҙар. Оҙон һәм ҡыҫҡа йырҙар. Йырҙарҙа көй һәм моңдоң әһәмиәте. Тематикаһы һәм йөкмәткеһе яғынан йырҙарҙың төркөмдәргә бүленеше. Халыҡтың рухи тормошонда йырҙың роле. Тарихи һәм лирик йырҙар. Тарихи йырҙар («Эскадрон», «Урал»). Тыуған ил һәм халыҡ берҙәмлеге тураһында («Йәйләүек»). Ҡасҡындар тураһында («Буранбай», «Бейеш»). Кантон башлыҡтары тураһында («Тәфтиләү», «Ҡолой кантон»). Ҡатын-ҡыҙҙар яҙмышы тураһында («Зөлхизә», «Ғилмияза»).

Риүәйәт һәм легендалар тураһында.Уларҙың тематик бүленеше, оҡшаш һәм айырма яктары. Ер-һыу, ырыу-ҡәбилә тарихы. ”Ҡуңырбуға”,”Буранбай” риүәйәте.

Сеңләүҙәр.Сеңләүҙәрҙең туй йолаһы менән бәйле булыуы, уларҙа элекке башҡорт ҡатын-ҡыҙының ауыр яҙмышысағылышы. Ижтимағи шарттар үҙгәреү менән сеңләү жанрының да бөтөүе. Сеңләүҙәрҙең әһәмиәте.

“Ерәнсә сәсән менән хан”(башҡорт халыҡ әкиәте)

Башҡорт әҙәбиәтебеҙ үрнәктәре–3 сәғәт

”Күрәҙәлек китабынан”,”Ҡорҡот Ата китабы”нан, Ә.Йүгнәки “Белем хаҡында һөйләйем…”, В.Зефиров “Йәнтүрә хикәйәһе”. 1812 йылғы Ватан һуғышында башҡорт ҡатын-ҡыҙҙары күрһәткән батырлыҡтар. Йәнтүрә. Аҫылбикә образдары. Уларҙың батырлыҡ. Ҡыйыулыҡ сифаттары.

Мифтахетдин Аҡмулла-3 сәғәт.

Тормош юлы. Аҡмулла шиғырҙары тураһында. Ижадында мәғрифәтселек идеялары,мораль –этик проблемалар. “Башҡорттарым, уҡыу кәрәк”, “Нәфсе”, “Дуҫлыҡ”, “Аттың ниһен маҡтайһың?”, “Нәсихәттәр”, “Өлгөр һүҙ”.

Мәжит Ғафури – 3 сәғәт.

Яҙыусының бала сағы һәм уҡыу йылдары. Шиғырҙарҙа хеҙмәткә дан йырлау, хеҙмәт кешеләренең генә маҡтауға лайыҡлы булыуҙарын күрһәтеү.Шиғырҙарҙың тәрбиәүи әһәмиәте. “Үҙем һәм халҡым”, “Мин ҡайҙа?”, “Гөлдәр баҡсаһында”, “Һарыҡты кем ашаған?”

Синыфтан тыш уҡыу-2 сәғәт. Мәжит Ғафури ”Тормош баҫҡыстары”

Әҙәбиәт теорияһы- 1 сәғәт.

Шиғыр төҙөлөшө тураһында. Ритм. Рифма. Строфа. Эпик һәм лирик әҫәрҙәр. Мәҫәл һәм аллегория тураһында.

Мамин-Сибиряк буйынса. “Һунарсы ҡарт” – 1 сәғәт.

Шәйехзада Бабич-3 сәғәт.

Тормош юлы. Ҡурай образы аша башҡорт халҡының данлы үткәнен сағылдырыу. “Салауат батыр”, “Зәки – Башҡортостан терәге”, “Ҡурайҡайға”, “Көтәм”.

Дауыт Юлтый- 3 сәғәт.

Яҙыусының тормош юлы. Ябай кешенең фажиғәле яҙмышын. Эске донъяһын, уй-кисерештәрен сағылдырыу. Тимеркәй образы. Сәмси образы.Ауыл байы Ҡотлояр образында кешелекһеҙлек һыҙаттары.“Тимеркәй фәлсәфәһе”, “Һандуғасҡа”.

Һәҙиә Дәүләтшина-5 сәғәт.

Яҙыусының тормош юлы. “Бәхет ҡошо”, “Һырға һабағы”, “Айбикә” повесы (өҙөк). Әҫәрҙең йөкмәткеһен үҙләштереү. Унда азатлыҡ өсөн көрәштең, ҡатын-ҡыҙҙың рухи үҫешенең һүрәтләнеше. Ауыл кешеһе йәшәйешенең сағылышы. Образдарға характеристика.

Әҙәбиәт теорияһы-1сәғәт.

Повесть тураһында. Әҙәби әҫәр геройҙарына характеристика биреү.

Рәшит Ниғмәти-3 сәғәт.

“Мәскәүгә минең бүләгем” шиғыры. “Йәмле Ағиҙел буйында” поэмаһында Ағиҙел образы. Поэманың художестволы үҙенсәлектәре.

Мостай Кәрим-5 сәғәт.

Тормош юлы. Шағир шатлығы. “Ап-аҡ мөғжизә” хикәйәһе. ”Айгөл иле”драмаһының йөкмәткеһе,темаһы. Идеяһы. Драмалағы образдар. Художестволы үҙенсәлектәре.

Михаил Шолохов “Кеше яҙмышы” – 2 сәғәт.

Ғайса Хөсәйенов -2 сәғәт. “Һуңғы тарпан” хикәйәте.

Синыфтан тыш уҡыу-2 сәғәт.

Ғ. Хөсәйенов “Батырҙар ҡиссаһы”

Яныбай Хамматов “Ғәйзулла”-4 сәғәт

Яҙыусының тормош юлы. Әҫәрҙә башҡорттарҙың XIX быуат башындағы тормошон һүрәтләү.

Рамазан Өмөтбаев-4 сәғәт. Илем минең – яҙмышым. ”Атлы башҡорт” әҫәрендә Ватан һуғышы ваҡиғаларын, яугирҙар һәм ат образын һүрәтләү. Әҙәбиәттән бөтә үтелгәндәрҙе ҡабатлау. (3 сәғәт).

*8-се класс ( 68 сәғәт, аҙнаға 2 сәғәт)*

Рәшит Назаров “Башҡорт”, Абдулхаҡ Игебаев “Башҡортостан”, Хәким Ғиләжев “Башҡорт теле”, Хәсән Назар “Башҡорт теле”, Мәүлит Ямалетдинов “Халҡым хазинаһы” -2сәғәт .

Шиғырҙарҙа халыҡ характерына хас ыңғай сифаттарҙы сағылдырыу, халыҡты йәмғиәтте яңыртыуға. Демократик нигеҙҙә үҙгәртеп ҡороуға, был көрәштә берҙәмлеккә саҡырыу идеяһы.

Валентин Распутин “Француз теле дәрестәре” әҫәре. – 2 сәғәт.

Дини әҙәбиәт – 2 сәғәт

Тәрбиәле булайыҡ. Мөхәммәт пәйғәмбәр. Хәҙистәр.Ҡөрьән.

Шафиҡ Әминев- Тамъяни– 1сәғәт

“Урал “, “Башҡорт бабаларының тарихы” шиғырҙары.

Ғәли Ибраһимов – 4 сәғәт

“Кинйә” романына өҙөк. Романда сағылдырылғаносор,социаль- тарихи шарттар, халыҡ тормошо һөм көрәшенең сағылышы.

Әйтештәр – 2 сәғәт

“Бер тигәс тә ни яман?”, “Аҡмырҙа сәсән менән Ҡобағош сәсән әйтеше”

Ҡобайырҙар – 4 сәғәт

Ҡобайырҙарҙа XVI – XVIII быуаттарҙағы ваҡиғаларҙың сағылышы. Халыҡты хандарға , бейҙәргә ҡаршы көрәшкә өндәү идеяһы. Ҡобайырҙарҙың поэтик үҙенсәлектәре. “Ил тигәндең кеме юҡ”, “Салауат батыр”.Мостай Кәрим “Сәсән” шиғыры.

Әҙәбиәт теорияһы. Ҡобайыр тураһында төшөнсә.

Яныбай Хамматов “Төньяҡ амурҙары” – 2 сәғәт

Ғайса Хөсәйенов “Ете ырыу”- 1 сәғәт

Булат Рафиҡов “Эйәрләнгән ат” – 2 сәғәт

Рәшит Солтангәрәев “Осто бөркөт” , “Кем ул Муса Мортазин?” - 2 сәғәт

Ғәлимов Сәләм -3 сәғәт

Ғ.Сәләмдең биографияһы. “Республика иртәһе”, “Шоңҡар” поэмаһының темаһы,идеяһы, йөкмәткеһе.Төп образдар. Композиция үҙенсәлектәре.

Әҙәбиәт теорияһы. Поэтик синтаксис тураһында төшөнсә.

Баязит Бикбай – 4 сәғәт

Яҙыусының ҡыҫҡаса биографияһы. “Ер” поэмаһында халыҡтың үҙ азатлығы өсөн быуаттар буйы алып барған көрәшен һөм азатлыҡ яулауын һүрәтләү. Лирик герой образы. Поэманың художестволы үҙенсәлектәре.

“Ҡаһым түрә” драмаһында башҡорт халҡының 1812 йылғы Ватан һуғышында ҡатнашыуын кәүҙәләндереү. Рус халҡы менән башҡорт халҡы араһындағы дуҫлыҡты сағылдырыу.

Зәйнәб Биишева - 2 сәғәт.

“Йәшәү - хеҙмәт”, “Һөнәрсе менән Өйрәнсек” әҫәренең идея- тематик йөкмәткеһе

Мостай Кәрим – 4 сәғәт.

М.Кәримдең биографияһы. “Ҡайын япрағы тураһында”, “Россиянмын”, “Йәшәйһе бар”, “Айһылыуҙың күҙ йәштәре”, “Ҡоролтайға ҡотлау” шиғырҙарында кеше ғүмере,йәшәү мәғәнәһе хаҡында уйланыуҙар. ”Үлмәҫбай” поэмаһы. Башҡорт яугирҙарының Бөйөк Ватан һуғышы йылдарындағы батырлыҡтарын кәүҙәләндереү.

Әҙәбиәт теорияһы. Лиро-эпик поэмаларының үҙенсәлектәре.

Рәми Ғарипов –3 сәғәт.

“Урал йөрәге”, “Аманат”,”Уйҙарым” шиғырҙарында тыуған ил, туған тел, йәнтөйәк, Ватан тураһында.

Рауил Бикбаев - 4 сәғәт.

”Башҡортостан бында башлана”, ”Йүкәләрҙән һығылып бал тамғанда”, ”Дауыл”, “Йәншишмәбеҙ ошо тупраҡта” шиғырҙарында тыуған ергә мөхәббәт, уның именлеге,тәбиғәтте һаҡлау проблемалары.

Роберт Паль “Уралым” шиғыры – 1 сәғәт

Талха Ғиниәтуллин - 4 сәғәт

“ Мәтрүшкә еҫе”,”Әсә һәм бала” әҫәрҙәрендә ябай кешеләрҙең күңел күркәмлеге, эске донъяһының сафлығы.

Назар Нәжми “Тыуған ил тураһында һүҙ”, “Аҡ шишмә”, “Һинең ниндәй улыңмын мин” – 2 сәғәт.

Әмир Әминев “Ҡытайгород” –2 сәғәт.

Хәсән Назар “Ғәзиз ерем”, “Аҡҡа табыныу”, “Дауа” –2 сәғәт.

Ринат Камал “Таня-Таңһылыу” әҫәре –2 сәғәт.

Әҙәбиәттән бөтә үтелгәндәрҙе ҡабатлау. (3 сәғәт).

*9-сы класс ( 68 сәғәт, аҙнаға 2 сәғәт)*

Халыҡ ижады – 8 сәғәт

Халыҡ ижады тураһында дөйөм төшөнсә. Халыҡ ижады һәм яҙма әҙәбиәт. Башҡорт халыҡ ижады. Уның традицион жанрҙары.

Башҡорт халыҡ эпосы йәки ҡобайырҙар.

“Урал батыр” эпосы. Уның боронғолоғо,мифологик нигеҙе. Төп идеяһы – халыҡ бәхете хаҡында тәбиғәттең стихиялы көстәренә ҡаршыы көрәште данлау. Урал һәм Шүлгән образдары. Ҡобайырҙың художестволы үҙенсәлектәре.

“Иҙеүкәй менән Мораҙым” эпосы. Тарих һәм халыҡ эпосы. Иҙеүкәй образы. Эпоста күтәрелгән философик, педагогик һәм әхлаҡ-этик проблемалар.

Боронғонан алып XVIII быуат аҙағына тиклемге башҡорт әҙәбиәте – 4 сәғәт

Боронғо әҙәбиәт.боронғо төркиҙәр һәм уртаҡ төрки әҙәбиәт. М.Ҡашғари һүҙлеге. Ундағы йыр, дастан, мәҡәл үрнәктәре. Боронғо әҙәби әҫәрҙәрҙең «Ҡиссаи Йософ» , “Буҙйегет” поэмалары.

Урта быуат әҙәби ҡомартҡылары. Ҡотб, Сәйеф Сараи, Хәрәзми, Хисам Кәтиб дастандары. Уларҙың идея-тематик йөкмәткеһе, тел-стиль үҙенсәлектәре.

XVIII быуатта Башҡортостанда азатлыҡ өсөн көрәш һәм уның ауыҙ- тел, яҙма әҙәбиәттә сағылышы. Батыршаның батшаға яҙған хаты.

Йырауҙар һәм сәсәндәр ижады – 3 сәғәт

Һабрау, Асан Ҡайғы, Ҡаҙтуған йырауҙар. Ҡобағош сәсән, Ҡарас сәсән, Ерәнсә сәсән, Байыҡ сәсән, Буранбай-Йәркәй сәсән, Ишмөхәмәт сәсән, Ғәбит сәсән. Уларҙың тормошо һәм ижады.

Салауат Юлаев – 3 сәғәт.

Яугир - шағирҙың тормошо һәм яҙмышы. Салауат – яугир, шағир, сәсән. Шиғырҙарының тематикаһы һәм проблематикаһы. Тыуған ил, тәбиғәт, мөхәббәт, азатлыҡ һәм батырлыҡ тураһындағы шиғырҙары. Тарихи шәхес, әҙәби герой, тарихи ваҡиға һәм художестволы әҫәр тураһында төшөнсә.

Тажетдин Ялсығол – әл- Башҡорди – 1cәғәт.

Тормошо. Сәйәхәттәре. Мәҙәни һәм әҙәби эшмәкәрлеге.

Ғәбдрәхим Усман– 1cәғәт.

Тормош юлы. Башҡортостандағы ғүмере. Эшмәкәрлеге.

19-сы быуат әҙәбиәте – 18 cәғәт.

Мифтахетдин Аҡмулла – 5сәғәт.

Тормошо һәм ижад юлы. Мәғрифәтсе. Ижадында халыҡ педагогикаһының сағылышы. Шиғыр оҫтаһы. Аҡмулла образы әҙәбиәттә һәм сәнғәттә.

Мөхәмәтсәлим Өмөтбаев – 4 сәғәт.

М.Өмөтбаевтың ғилми-ағартыу, тарих, этнография, фольклор, тәржемә өлкәһендәге эшмәкәрлеге.

Р.Фәхретдинов – 4 сәғәт.

Тормошо, дини эшмәкәрлеге. Журналист. Мәғрифәтсе . Тарихсы. “Сәлимә”, “Әсмә” әҫәрҙәре.

20-се быуат башында әҙәбиәт – 1cәғәт.

Башҡортостанда милли әҙәбиәттең тыуыуы. Мәғрифәтселек реализмынан тәнҡитле реализмға күсеү.

Сафуан Яҡшығолов – 2 сәғәт.

Яҙыусының тормош юлы һәм ижады.

Ф. Сөләймәнов – 3 сәғәт.

Тормош юлы. Әҙәби ижады. Әҙәби-ғилми ижадының халыҡ-ара әһәмиәте.

Мәжит Ғафури – 6 сәғәт.

Яҙыусының тормош юлы һәм ижады. Шиғриәте. Проза әҫәрҙәре.

Ш.Бабич – 6 сәғәт.

Шағирҙың тормош һәм ижад юлы тураһында белешмә. Башҡортостан, азатлыҡ өсөн көрәш, тәбиғәт, мөхәббәт темаһы. Романтик. Сатирик.Шиғыр оҫтаһы. Башҡорт әҙәбиәтендә тотҡан урыны.

Тематик планлаштырыу.

|  |  |  |  |  |  |  |
| --- | --- | --- | --- | --- | --- | --- |
| Бүлектәр | Класс (сәғәт) | | | | | |
| 5 | 6 | 7 | 8 | 9 | Тәрбиәүи йүнәлеш |
| Башҡорт халыҡ ижады. | 10 | 10 | 10 | 8 | 8 | 2,3,4 |
| Боронғонан алып XVIII быуат аҙағына тиклемге башҡорт тәҙәбиәте. | 3 | 3 | 4 | 5 | 4 | 1,5,7 |
| XIX быуат әҙәбиәте. | 2 | 3 | 4 | 6 | 18 | 3,4,5,6 |
| XX быуат башында әҙәбиәт. | 2 |  | 3 | - | 3 | 4,5 |
| Башҡорт совет әҙәбиәтенең формалашыуы. | - | 1 | 3 | - | - | 3,4,7 |
| Утыҙынсы йылдар әҙәбиәте. | - | - | 3 | - | 4 | 1,5,7, |
| Бөйөк Ватан һуғышы йылдарында башҡорт әҙәбиәте. | 5 | 3 | 3 | 6 | 6 | 2,4,5, |
| Һуғыштан һуңғы осор әҙәбиәте. | 7 | 5 | - | 4 | 6 | 1,3,5,7 |
| Хәҙерге әҙәбиәт. | 22 | 26 | 25 | 28 | 6 | 3,6,7 |
| Туғандаш халыҡтар әҙәбиәте. | 4 | 5 | 2 | - | - | 4,5,7 |
| Әҙәбиәт теорияһы һәм тарихы буйынса мәғлүмәттәр. | 5 | 4 | 3 | 3 | 5 | 1,3,4,5 |
| Әҙәби белем кимәлен диагностикалау, ағымдағы һәм йомғаҡлау контроле. | 4 | 4 | 4 | 4 | 4 | 1.2,3,6,7 |
| Кластан тыш уҡыу. | 4 | 4 | 4 | 4 | 4 | 4,5,6 |
| Бөтәһе | 68 | 68 | 68 | 68 | 68 |  |